دونیا اوزره ۴۰ میلیون ۳۰۰ مین "مدرن قول" اولدوغو و بونون ۴۰۰ مین‌دن چوخونون آمریکادا اولدوغو تخمین ائدیلیر.
اؤزگور یئری وقفینین کؤره‌سل کؤله‌لیک اندکسی راپورو "مدرن زامان کؤله‌لیگینین" گلیشمیش اؤلکه‌لرده داها یاییغین اولدوغونو اورتایا قویدو.
راپوردا مدرن کؤله‌لیک؛ "اینسان آلیش وئریشی، زورلا چالیشدیرما، بورج اسارتی، زورلا ائولندیرمه، جینسی ایستیثمار، اوشاقلارین ساتیلماسی و ایستیثماری ایله کؤللیگین اؤزو" اولاراق تانیملانیر.
گلیشمیش اؤلکه‌لرده مدرن قوللارین ساییسینین دوشونوله‌ن‌دن داها یوکسک اولدوغو وورغولانان راپوردا، آمریکادا ۴۰۳ مین مدرن قول اولدوغونون تخمین ائدیلدیگی بیلدیریلدی.
راپوردا، آمریکادا هر ۸۰۰ نفردن بیرینین مدرن قول کیمی یاشادیغی قید اولوندو.
بیرلشمیش کرال‌لیق‌دا ایسه ۱۳۶ مین مدرن قول اولدوغونون تخمین ائدیلدیگی ایفاده ائدیله‌ن راپوردا، استرالیا ایله فرانسا و دیگر آوروپا اؤلکه‌لرین‌ده ده مدرن قول ساییسینا دایر تخمینلرین آرتدیغی معلوماتینا یئر وئریلدی.
آیریجا راپوردا، اینکیشاف ائتمیش اؤلکه‌لرین، هانسی ایش شرایطلرین‌ده اورتیلدیگی شبهه‌لی اولان میلیاردلارلا دلار دگرین‌ده محصول وارد ائد‌رک مدرن کؤله‌لییه قاتقی وئردیگی قید ائدیلدی.
راپورا گؤره، "هر ۱۰ نفردن بیرینین زورلا ایشلدیلدیگی" قوزئی کره‌ده ۲ میلیون ۶۰۰ مین مدرن قول اولدوغو دگرلندیریلیر.
بو اؤلکه‌نی اریتره، بوروندی، اورتا آفریقا و افغانیستان تعقیب ائدیر.
هیندیستان‌دا ایسه ۲۰۱۶.جی ایلده ۱۸ میلیون ۴۰۰ مین اولان مدرن قوللارین ساییسینین ۸ میلیونا دوشدویو ایفاده ائدیلیر.
